บริษัทแม่ “TikTok” จ่อยื่นฟ้องรัฐบาลสหรัฐฯ โต้กลับ ปมสั่งแบนแอปฯ
บริษัทแม่ “TikTok” จ่อยื่นฟ้องรัฐบาลสหรัฐฯ โต้กลับปมสั่งแบนแอปฯ
บริษัทแม่ “TikTok” จ่อยื่นฟ้องรัฐบาลสหรัฐฯ โต้กลับปมสั่งแบนแอปฯ
24 ส.ค. 2563

สำนักข่าวซินหัว รายงานว่า หลังจากที่ประธานาธิบดีโดนัลด์ ทรัมป์ ลงนามในคำสั่งประธานาธิบดี ห้ามไม่ให้บุคคลหรือบริษัทอเมริกันทำธุรกรรมใดๆ กับบริษัทไบต์แดนซ์ (ByteDance) ซึ่งเป็นบริษัทแม่และเจ้าของแพลตฟอร์มแชร์คลิปวิดีโอยอดนิยม “ติ๊กต็อก” (TikTok) แอปพลิเคชันแชร์คลิปวิดีโอชื่อดังสัญชาติจีน โดยให้มีผลบังคับใช้ในอีก 45 วัน
ล่าสุด เมื่อวันอาทิตย์ที่ผ่านมา (23 ส.ค.63) บริษัทไบต์แดนซ์ (ByteDance) ได้ประกาศแผนการฟ้องร้องรัฐบาลสหรัฐฯ เพื่อปกป้องสิทธิและผลประโยชน์ของตนเอง
“ช่วงปีที่ผ่านมา เราแสวงหาการสื่อสารกับรัฐบาลสหรัฐฯ และจัดแจงวิธีแก้ไขข้อวิตกกังวลต่างๆ อย่างจริงใจ แต่ฝ่ายบริหารของสหรัฐฯ กลับเมินเฉยข้อเท็จจริง ไม่ยึดมั่นกระบวนการทางกฎหมายที่จำเป็น และพยายามแทรกตัวเข้าวงเจรจาระหว่างธุรกิจเอกชน เพื่อรับรองว่าหลักนิติธรรมมิถูกละทิ้ง และเพื่อปฏิบัติต่อบริษัทและผู้ใช้งานอย่างยุติธรรม เราขอประกาศว่าเราจะยื่นฟ้องร้องอย่างเป็นทางการ เพื่อคุ้มครองผลประโยชน์ของเรา” แถลงการณ์จาก ไบต์แดนซ์ ระบุ